o
Derek Princei Teenistus
Orvud, lesed, vaesed ja rõhutud. Osa 1
Hüüdlause, mida oleme oma teenistuses juba aastaid
kasutanud, kõlab:
"Õpetada õpetamatuid, jõuda eraldatuteni."
Oleme motot täitnud oma parima arusaamise kohaselt.
Mu saated on raadioeetris umbes 13 keeles.
Mu raamatud on levinud vähemalt 80 maale rohkem kui 50 keeles.
Hiljuti käisime Kosovos.
Me ei plaaninud sinna minna, kuid Jumal plaanis seda.
Oleme täiendanud oma motot, nüüd see kõlab nii:
"Õpetada õpetamatuid, jõuda eraldatuteni ja
puudutada neid, kes pole Jumalast kuulnud."
Just sellest räägin teile täna.
Jumal on pannud mu südamele sõnumi,
mida ma püüan edastada nii ustavalt kui suudan.
Alustan filiplastele 3:9, kus Pauluse palve kõlab nii:
"ja et mind leitaks tema seest ega oleks mul oma õigust,
mis tuleb Seadusest, vaid see õigus,
mis tuleb Kristusesse uskumisest,
see, mille Jumal annab usu peale."
"vaid see õigus... mille Jumal annab usu peale."
On olemas vaid ühte tüüpi õigust. See läheb Piibli algusest lõpuni:
"Jumal teeb õigeks selle, kes usub," ning küsimus on
väga praktilisest õigsusest.
See pole ei religioosne ega tundepõhine õigsus,
vaid maalähedane ja praktiline
ning see on olnud nähtav kõik need ajad,
mil Jumalal on olnud otseselt tegemist oma rahvaga.
Käin kiiresti need ajad läbi.
Alustan patriarhidest ja liigun siis Iiobi raamatuni.
Iiobi raamat on mind haaranud viimasel ajal. Ma poleks uskunud,
et Iiobi raamatus on selline sõnum, nagu ma olen leidnud.
Teoloogid, kui tahate seda üsna ebameeldivat sõna kasutada,
-ausalt öeldes olen ma teoloogide suhtes kahtlustav-,
sõna "teoloog" tähendab Jumalan Sõna,
kui teoloogid räägiksid Jumala Sõna, oleksin rõõmus,
kuid sageli see nii ei ole.
Ajad, mil Jumal on eriliselt oma rahvast mõjutanud, on patriarhide ajad.
Aabrahami, Iisaki ja Moosese seaduse aeg,
prohvetite ja Uue Testamendi aeg.
Räägin õigsusest, mida Jumal on nendel ajastutel inimestes näinud
ning väidan, et õigsus ei muutu kunagi.
See on alati sama, praktiline ja maalähedane.
Vaatame Iiob 29:11-17.
Seal on Iiobi tunnistus sellest, kuidas ta elas
ning Jumala tunnistus Iiobist- et ta oli õiglane mees.
Need sõnad on mulle mällu söövitunud, Iiob ütleb:
"Tõesti, kelle kõrv mind kuulis, see kiitis mind õnnelikuks,
ja kelle silm mind nägi, see tunnistas minu kasuks,
sest ma päästsin viletsa, kes appi hüüdis, ja vaeslapse, kellel ei olnud aitajat.
Mulle sai osaks hukkuja õnnistus ja ma panin hõiskama lese südame.
Ma riietusin õiglusesse, ja mu õigus ehtis mind nagu kuub ja kübar.
Ma olin pimedale silmadeks ja jalutule jalgadeks.
Ma olin vaestele isaks ja ma uurisin isegi tundmatu tüliasja."
Kas pole mitte imeline, et Iiobi õigsus ei tulenenud temast endast?
Mitte kuskil Piiblis pole eneseõigsust.
Iiob ütles: "Ma riietusin õiglusesse,"
Ta riietus õiglusesse, mille ta oli saanud, uskudes Jumalasse.
"sest ma päästsin viletsa, kes appi hüüdis, ja vaeslapse,
kellel ei olnud aitajat. Mulle sai osaks
hukkuja õnnistus ja ma panin hõiskama lese südame."
Vaesed, lesed ja orvud on Jumala kaastunde objektid ning
aidates neid ja osutades neile kaastunnet
oleme ka meie õigsuses.
"Ma riietusin õiglusesse, ja mu õigus ehtis mind nagu kuub ja kübar.
Ma olin pimedale silmadeks ja jalutule jalgadeks.
Ma olin vaestele isaks,"
Kui Jumal räägib õigsusest,
peab ta silmas leski, orbe, vaeseid ning rõhutuid.
Saame mõõta, kui palju meis on õigsust, vaadates,
kuidas suhtume järgmistesse inimgruppidesse:
orvud, vaesed, pimedad ja rõhutud.
Nüüd on teil võimalus uurida oma südant ja oma elu ning
vaadata, kui palju teis on õigsust.
Loeme Iiob 31:16, need salmid on kõnekad.
Siin Iiob õigustab ennast, loetledes üles patte,
mida ta ei ole teinud.
Ta räägib pattudes, mida ta pole teinud, kuid mis on siiski patud.
"Kas ma olen tagasi lükanud vaeste soove, lasknud tuhmuda lesknaise silmi?
Kas ma üksinda olen söönud oma palukest, ilma et
vaeslaps oleks saanud sellest süüa?
Sest ta kasvas mu noorusest peale minuga kui oma isaga,
ja emaihust alates olen ma teda juhatanud.
Kas ma olen võinud näha kedagi hukku- vat riiete puudusel või vaest ilma katteta?
Eks ta niuded õnnistanud mind ja eks ta saanud mu lambaniidust sooja?
Kui ma olen tõstnud käe vaeslapse vastu, kuna ma väravas nägin enesele abi, siis
langegu mu õlg liigesest välja ja murdugu mu käsivars õlavarreluust saadik!"
Iiob loetleb üles seda, mida ta tegi.
Ta toitis vaeseid, õnnistas leski, hoolitses orbude eest,
riietas alastiolijaid. Järgmisena tõeliselt puudutavad sõnad.
Need jõudsid mulle lugedes kohale: "langegu mu õlg liigesest välja ja
murdugu mu käsivars õlavarreluust saadik!"
Nii palju kui ma mõistan, tähendab see:
"Kui mu käed pole teinud pidevalt neid armastuse ja armu ning
aitamise tegusid mu ümber olevatele inimestele,
siis pole mu kätel õigust mu keha küljes olla."
Kui dramaatiline tekst! Kordan veelkord Iiobi mõtet:
"Kui mu käed pole teinud pidevalt neid armastuse ja armu ning
aitamise tegusid mu ümber olevatele inimestele,
leskedele, pimedatele ja rõhututele, siis pole mu kätel
õigust olemas olla." Ma ei oma enda kätt.
Mu kade käsi on mulle häbiks. Karm tekst, kuid tõde.
Liigume nüüd Moosese raamatusse. 3 Ms 19:9-10,
kus räägitakse vaeste aitamiseks.
Need on seadused, milled Jumal andis Iisraelile.
"Kui te lõikate oma maa vilja, siis ära lõika oma põlluääri sootuks, ja ära nopi üles,
mida su lõikuse järelt saaks noppida!
Ära korja tühjaks oma viinamäge ja ära nopi üles oma viinamäe varisenud marju:
jäta need kehvale ja võõrale! Mina olen Issand, teie Jumal!"
Kes teab, äkki Iisrael on ainus riik maailmas,
kes on seadusega sätestanud vaeste eest hoolitsemise.
Sa rikud seadust kui sa ei hoolitse välismaalaste ja vaeste eest.
Väga hea ja mõjukas seaddus, seda määrab Moosese seadus!
Ning Jumal lisab siia: "Mina olen Issand, teie Jumal!"
Mida Ta sellega mõtles? Minu meelest Ta mõtles seda:
"Mina olen selline Jumal, kes hoolib vaestest ja orbudest ning
vähem priviligeerituist. Seetõttu tahan Ma , et te Mind neis asjus esindate.
Ma ei aktsepteeri isekust. Ma ei luba teil oma leiba üksinda süüa.
Otsige keegi, kes vajab teie abi. Kui te seda teete, esindate
te Mind sellise Jumalana, nagu Ma tõeliselt olen."
Ning nüüd 5 Mos 14:28-29:
"Igal kolmandal aastal too kogu kümnis oma selle aasta saagist ja
paiguta oma väravaisse! Siis tulgu leviit, sest temal ei ole osa
ega pärandit koos sinuga," (Leviitide ülesanne oli teenida
Jumalat templis, seega neil polnud maaomandit.)
"ka võõras ning vaeslaps ja lesknaine, kes on su väravais,
ja nad söögu ning nende kõht saagu täis,
et Issand, su Jumal, sind õnnistaks kõigis su kätetöis, mida sa teed!"
Kui te tahate Jumala õnnistust kogeda, ütles Issand:
"Peate hoolitsema vaeste, lesknaiste ja orbude eest.
Kui naudite ülekülluslikult seda, mida Mina teile olen andnud,
ärge jätke neid enda hulgast välja."
Võimas tekst, selge ja püsiv.
Sama sõnum kordub kogu aeg.
Järgmisena prohvetid. Suure prohveti, Jesaja 1 ptk.,
siin räägib Jesaja religioossele rahvale,
kes polnud siiski Jumala ees õige ega õigeks tehtud.
Jumal ütleb: "Teie usk väsitab Mind ära,
Mul on sellest kõrini, ma ei taha enam sellist usku."
Võib-olla ütleb Jumal ka mõnedele usklikele samad sõnad:
"Mind teie religioon ei huvita. See ei kõiguta Mind.
Tehke sellele lõpp."
Jesaja 1:12: "Kui te tulete vaatama mu palet,
kes nõuab siis teilt mu õuede tallamist?
Ärge tooge enam tühiseid ande, ohvrisuits on mulle vastumeelt.
Noorkuu ja hingamispäev, koguduse kokkukutsumine -ma ei salli nurjatust
ja pühapidamist ühtaegu. Mu hing vihkab teie noorkuid ja seatud pühi;
need on mulle koormaks, ma olen tüdinud neid talumast.
Kui te käsi sirutate, peidan ma oma silmad teie eest,
kui te ka palju palvetate, ei kuule ma mitte, sest teie käed on täis verd!"
Jumal ütleb: "Ärge lähenege Mulle palvetades,
kui te ei ela vastavalt Mu sõnale."
Siis annab Jumal juhtnööre, mida Tema rahvas peaks tegema:
"Peske endid, puhastage endid, saatke oma tegude kurjus mu silme eest,
lakake paha tegemast! Õppige tegema head,"
(see tähendab järgmisi asju:)
"nõudke õigust, aidake rõhutut,
mõistke vaeslapsele õigust, lahendage lesknaiste kohtuasju!"
Mida Jumal taga ajab? Mitte tühja religioosset keelt,
ning tseremooniat, vaid praktilist hoolt vaeste eest.
"Õppige tegema head, nõudke õigust, aidake rõhutut,
mõistke vaeslapsele õigust, lahendage lesknaiste kohtuasju!
Tulge nüüd ja seletagem isekeskis, ütleb Issand.
Kuigi teie patud on helepunased, saavad need lumivalgeks;
kuigi need on purpurpunased, saavad need villa sarnaseks."
Religioossus ei avalda Jumalale muljet.
Rahvas harjutas religioosseid kombeid,
kuid väetite eest ei hoolitsetud.
Jumal ütleb: "Kui te tahate Minu soosingut, siis õppige
tegema head, taotlege õiglust.."
Kas me üleüldse mõistame,
kui kiivalt nõuab Jumal õiglust?
Minule on see asi selgeks saanud.
Jumal tahab südame põhjast õiglust ning õigsust.
Ta vihkab ebaõiglust.
"Õppige tegema head, nõudke õigust, aidake rõhutut,
mõistke vaeslapsele õigust, lahendage lesknaiste kohtuasju!"
Igal pool Piiblis tähendab Jumala nõue õiglusele
orbude ning lesknaiste eest hoolitsemist.
Kui me nemad unustame,
on meie õigsus Jumala silmis tähtsusetu.
Räägin oma kogemustest hiljem.
Loeme Jesaja 58. ptk., mida David Wilkerson nimetab
"püsiva ärkamise võtmeks." Salm 6:
"Eks ole ju mulle meeldiv paast nii- sugune:päästa valla ülekohtused ahelad,
teha lahti ikke rihmad, lasta vabaks rõhutud
ja purustada kõik ikked?"
Viimane kord püüdsime teha oma parimat selles asjas:
paljude ikked purunesid ning rõhutud said vabaks.
Just seda tahab Jumal kogudustelt. Tekst jätkub:
"Eks see ole murda oma leiba näljasele ja viia oma kotta viletsad kodutud,
kui sa näed alastiolijat ja riietad teda
ega hoidu oma ligimesest?
Minu meelest puudutavad need sõnad USA-d.
Olen Ameerika kodanik oma vabast tahtest.
Taotlesin USA kodakondsust ning olen nautinud kõiki
eeliseid, mida see mulle on andnud.
Kuid ma küsin teilt: "Kes on su vend?"
Kui Jumal räägib Iisarelile, keda ta silmas peab?
Teisi kaasmaaalasi-iisraellasi.
Kui Jumal räägib samal viisil teile, siis keda Ta mõtleb?
Teisi ameeriklasi.
Kui palju te hoolite teistest ameeriklastest?
Olen inglane ja võin teid solvata, kuigi Inglismaa ei saa millegagi
uhkustada, kuid ma ütlen seda:
Ameerika vaeste rajoonid on karjuv häbi sellele rahvale
ning selle kogudustele.
Kui kogudused ei hooli vaestest,
siis võib-olla suhtub Jumal neisse samamoodi, nagu Ta
suhtus kunagi Iisraeli rahvasse.
Lõpetage religioossed tegevused. Tehke midagi ära!
Aastaid tagasi elasin Floridas suures majas, suure perega,
meil oli majas ka bassein.
Räägin oma perest veidi hiljem.
Paar mu tütart koos oma meeste ja lastega ehk
mu lastelastega, elasid koos meiega.
Nad jooksid ja mängisid basseinis,
kui mu 4-aastane lapselaps kukkus basseini.
Ta tõmmati veest välja.
Poiss seisis tilkuvana basseini ääres, vaatas meid kõiki
ja karjus: "Tehke midagi!"
Kui vaatan kogudusi, siis mina karjun:"Tehke midagi!"
- Aamen, vähemalt keegi on minuga ühel nõul.
Vaatame teksi, mida David Wilkerson nimetab
"püsiva ärkamise võtmeks". Jesaja 58:6:"Eks ole ju mulle
meeldiv paast niisugune: päästa valla ülekohtused ahelad,
teha lahti ikke rihmad, lasta vabaks rõhutud ja purustada kõik ikked?"
Minu meelest tegime seda eile vabastusteenistusel.
See koosolek polnud väga väärikas,
kuid võib-olla seda Jumal tahtiski.
Samuti pole ma kindel selles, et Jumalale meeldib religioosne
väärikus, eriti siis, kui see varjab salajasi probleeme ja patte.
Kuid mida Jumal tahab?
"Eks see ole murda oma leiba näljasele ja viia oma kotta viletsad kodutud,"
Kui paljud avavad oma uksed kodututele?
"kui sa näed alastiolijat ja riietad teda ega hoidu oma ligimesest?
Siis ilmub su valgus otsekui koit ja su paranemine edeneb jõudsasti."
Kas sulle on kunagi pähe tulnud, et on olemas paranemise nipp?
Vahest peame me midagi ise tegema,
et Jumala tervendamine meis algaks.
Jumal ütleb: "Kui sa teed seda,
mida Ma palun, parandan Ma su haavad ühe hetkega."
"Sinu õigus käib su ees, Issanda auhiilgus järgneb sulle.
Siis sa hüüad ja Issand vastab, kisendad appi ja tema ütleb:
"Vaata, siin ma olen!"
Teiste sõnadega lubab Jumal kindlalt palvetele vastata,
kui me teeme seda, mida Ta meilt nõuab.
Hesekiel 16, Piibli märkimisväärseim kirjakoht,
kuns selles räägitakse Soodoma sünnist.
Kui meilt, Piibli lugejatelt, küsitaks, mis oli Soodoma
suureks patuks, siis meie vastus oleks, et homoseksualism.
Kuid kui Issand loetleb Soodoma patte,
siis ta homiseksualismist ei räägi. Hs 16:49.
Sõnad on suunatud Jeruusalemmale
ning Issand nimetab Soodomat Jeruusalemma õeks.
Hs 16:49: "Vaata, su õe Soodoma süü oli see:
temal ja ta tütreil oli uhkus, leivaküllus ja muretu rahu,
aga viletsa ja vaese kätt ta ei kinnitanud,"
Homosid siin ei mainita. Kas pole kummaline?
See kõlab täpselt, nagu Ameerika kultuur:
"uhkus, leivaküllus ja muretu rahu,
aga viletsa ja vaese kätt ta ei kinnitanud,"
Minu järeldus siit on see, et selline kultuur sünnitab homoseksualismi.
Olen seda meelt, et Soodoma sarnane kultuur USA-s
on tekitanud lühikese ajaga hulgaliselt homoseksuaalsust.
Homoseksualismi kasv tuleneb sellisest elustiilist.
Homoseksualism pole see pärispatt, vaid selle vili või produkt.
Pärispatt on külluslik ja hooletu elu,
kus kannatavatest ning vaestest ei hoolita.
Samad tingimused, mis tõid Soodoma linna homoseksualismi,
sünnitavad homoseksualismi ka Ameerikas.
Ärge nüüd arvake, et ma kuidagi homoseksualismi õigustaksin!
See on hirmus patt, kuid uks selleni on isekas omakasupüüdlikkus,
mis on tänapäeva Ameerikale iseloomulik.
Kas mul on õigus? Võib-olla ei saa te vastu vaielda,
kuid võite vaielda, kui tahate.
Loeme veel Taanieli 4:24.
Hea on selle salmi tausta teada.
Kuningas Nebukadnetsar oli näinud und, milles langetati suur puu,
nii et vaid känd jäi sellest järele.
Ta küsis unenäo seletust oma sõbralt ning nõuandjalt Taanielilt, kes ütles:
"Kuningas Nebukadnetsar, sina oled see puu.
Kui sa ei muutu, siis sind võetakse maha."
Taaniel andis Nebukadnetsarile lihtsa vastuse küsimusele:
"Kuidas ära hoida tulevast hävingut?" Taaniel 4: 24:"Seepärast, oh kuningas,
lase enesele meeldida mu nõu: vabasta ennast oma pattudest õigluse läbi,
ja oma ülekohtutegudest viletsate peale halastades, et su õnn võiks kesta!"
Heebrea k. ütleb tekst "Lepita patt õigluse tegemisega."
Jutt käib siis meeleparandusest.
See pol astmeline aeglane protsess,
vaid patu "katkestamine" õigsuse läbi.
"Vabasta ennast...ülekohtutegudest viletsate peale halastades..."
Kuidas oleks Nebukadnetsar võinud jätkata õnnelikku elu?
Olles helde vaeste suhtes, kuid seda ta ei teinud.
Puu võeti maha ning ta kannatas karistust, mida oli unes näinud.
Kas ka tänapäeva Ameerika võiks vältida või edasi lükata Jumala viha
õiglusega, lepitades pahad teod vaeste eest hoolitsemisega?
Meie maa on jõukas. Igaühel meist on jõudu olla helde.
Tänu Jumalale, et ameeriklased on olnud minule helded.
Ma ei räägi seetõttu, et midagi vajaksin või paluksin,
kuid mind paneb muretsema see, et Ameerika liigub kohtu
ning katastroofi poole, mida saab vältida, täites Tanieli nõu
Nebukadnetsarile:"Lepita oma patud, tehes head vaestele."
Täielik pööre patust õigsusesse,
pimedusest valgusesse, olles helde vaeste suhtes.
Kas teie pähe on kunagi turgatanud see, et me võiksime
kas vältida või edasi lükata Jumala kohut USA üle?
Seda ei suuda ükski poliitiline institutsioon,
vaid Kristuse ihu, osutades lahkust vaestele.
Räägin oma kogemustest jutluse lõpus,
ning siis võite, kui soovite, esitada mulle väljakutse.
Liigume Uude Testamenti.
On märkimisväärne, et Jumala õigsus pole
ka UT-is karvavõrdki muutunud. Ta ootab ikkagi kristlastelt täielikult
samu tegusid, nagu Ta seda ootas patriarhidelt
Moosese seaduse ja prohvetite ajal.
Jumal saatis Jeesuse eelkäija ehk Ristija Johannese teed valmistama.
Teed valmistav sõnum oli meeleparandus pattudest.
Lk 3:9-11,
Johannese sõnad tolleaegsetele kaasmaalastele olid:
"Kirves on juba pandud puude juurte külge.
Iga puu nüüd, mis ei kanna head vilja,
raiutakse maha ja visatakse tulle."
Kas teie meelest piisab sellest, et me ei tooda halba vilja?
Jumal nõuab head vilja. Puu, mis ei kanna head vilja,
võetakse maha samamoodi, nagu puu, mis kannab halba vilja.
Jumal aktsepteerib vaid ühte tüüpi puud-
sellist, mis kannab head vilja. Johannes ütles:
"Kirves on juba pandud puude juurte külge."
Kas te teate, mis tähendab sõna "radikaalne"?
See tuleneb ladina k. sõnast "radix" mis tähendab juurt.
Radikaal on keegi, kes on seotud oma juurtega,
Ristija Johannese sõnum oli radikaalne.
Ta ütles:"Selle puu peab koos juurega maha raiuma, mis ei kanna head vilja."
Kristlus on radikaalne usk.
Kõik, mis pole radikaalne, pole seotud kristlusega.
Mul oli privileeg jutlustada inimestele, kellest sai hiljem
"Jesus People" 1960-ndatel aastatel.
Kui minu nooruses oleks olnud hipisid, oleksin olnud hipi,
kuid neid sel ajal polnud, niisiis olin ma üksinda hipi.
Ma võisin samastada end hipidega tol ajal. Hipid protestisid.
Nad olid ühiskonna olukorraga rahulolematud.
Nad ei osanud seda kuidagi väljendada ega teadnud,
mida teha, kuid nad ei tahnud end seostada sekulaarse kultuuriga,
mis oli äärmiselt materialistlik.
Igas noores inimeses on tahe millegi õige järele.
Tõlge: Lemme-Getter Bogatkin